CELEX: 32008R0737
Language: ro
Date: 2008-07-28 00:00:00
Title: Regulamentul (CE) nr. 737/2008 al Comisiei din 28 iulie 2008 de desemnare a laboratoarelor comunitare de referință pentru boli ale crustaceelor, rabie și tuberculoză bovină, de stabilire a responsabilităților suplimentare și a sarcinilor atribuite laboratoarelor comunitare de referință în privința rabiei și a tuberculozei bovine și de modificare a anexei VII la Regulamentul (CE) nr. 882/2004 al Parlamentului European și al Consiliului

30.7.2008   
            
            
               RO
            
            
               Jurnalul Oficial al Uniunii Europene
            
            
               L 201/29
            
         
      REGULAMENTUL (CE) NR. 737/2008 AL COMISIEI
   
   din 28 iulie 2008
   de desemnare a laboratoarelor comunitare de referință pentru boli ale crustaceelor, rabie și tuberculoză bovină, de stabilire a responsabilităților suplimentare și a sarcinilor atribuite laboratoarelor comunitare de referință în privința rabiei și a tuberculozei bovine și de modificare a anexei VII la Regulamentul (CE) nr. 882/2004 al Parlamentului European și al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (1), în special articolul 32 alineatele (5) și (6),
   având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (2), în special articolul 55 alineatul (1),
   întrucât:
   
               (1)
            
            
               Regulamentul (CE) nr. 882/2004 prevede sarcinile generale ale laboratoarelor comunitare de referință pentru produsele alimentare, hrana pentru animale și sănătatea animală, obligațiile lor și dispozițiile care le sunt aplicabile. Laboratoarele comunitare de referință pentru sănătatea animală și animale vii sunt enumerate în partea II din anexa VII la regulamentul menționat.
            
         
               (2)
            
            
               Directiva 2006/88/CE stabilește cerințele de sănătate animală pentru introducerea pe piață, importul și tranzitul prin Comunitate ale animalelor și produselor de acvacultură, cât și anumite cerințe minime de prevenire și control privind anumite boli ale acestor animale. În temeiul directivei menționate, laboratoarele comunitare de referință pentru bolile animalelor acvatice își îndeplinesc funcțiile și sarcinile prevăzute în anexa VI partea I.
            
         
               (3)
            
            
               În urma încheierii procedurii de selecție, Centre for Environment, Fisheries & Aquaculture Science (Cefas), Weymouth Laboratory, Regatul Unit ar trebui să fie desemnat ca laborator comunitar de referință pentru boli ale crustaceelor.
            
         
               (4)
            
            
               În urma încheierii procedurii de selecție, Laboratoire d’études sur la rage et la pathologie des animaux sauvages al Agence Française de Sécurité Sanitaire des Aliments (AFSSA), Nancy, Franța ar trebui să fie desemnat ca laborator comunitar de referință pentru rabie.
            
         
               (5)
            
            
               În urma încheierii procedurii de selecție, Laboratorio de Vigilancia Veterinaria (VISAVET) al Facultad de Veterinaria, Universidad Complutense de Madrid, Madrid, Spania ar trebui să fie desemnat ca laborator comunitar de referință pentru tuberculoza bovină.
            
         
               (6)
            
            
               Laboratoarele comunitare de referință pentru bolile crustaceelor, rabie și tuberculoza bovină ar trebui desemnate pentru o perioadă inițială de cinci ani, începând cu 1 iulie 2008, pentru a permite evaluarea performanței și a conformității acestora.
            
         
               (7)
            
            
               Pe lângă funcțiile și obligațiile generale stabilite la articolul 32 alineatul (2) din Regulamentul (CE) nr. 882/2004, anumite responsabilități și sarcini specifice legate de caracteristicile agenților care provoacă aceste boli ar trebui asumate la nivel comunitar în scopul asigurării unei coordonări îmbunătățite. Prin urmare, aceste responsabilități și sarcini specifice suplimentare ar trebui atribuite în prezentul regulament laboratoarelor comunitare de referință pentru rabie și tuberculoza bovină.
            
         
               (8)
            
            
               Prin urmare, partea II din anexa VII la Regulamentul (CE) nr. 882/2004 ar trebui modificată în consecință.
            
         
               (9)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   The Centre for Environment, Fisheries & Aquaculture Science (Cefas), Weymouth Laboratory, Regatul Unit este desemnat prin prezenta ca laborator comunitar de referință pentru boli ale crustaceelor, pe perioada 1 iulie 2008-30 iunie 2013.
   Articolul 2
   Laboratoire d’études sur la rage et la pathologie des animaux sauvages al Agence Française de Sécurité Sanitaire des Aliments (AFSSA), Nancy, Franța este desemnat prin prezenta ca laborator comunitar de referință pentru rabie pe perioada 1 iulie 2008-30 iunie 2013.
   Anumite responsabilități și sarcini atribuite acestui laborator sunt prevăzute în anexa I.
   Articolul 3
   Laboratorio de Vigilancia Veterinaria (VISAVET), Facultad de Veterinaria, Universidad Complutense de Madrid, Madrid, Spania este desemnat prin prezenta ca laborator comunitar de referință pentru tuberculoza bovină pe perioada 1 iulie 2008-30 iunie 2013.
   Anumite responsabilități și sarcini atribuite acestui laborator sunt prevăzute în anexa II.
   Articolul 4
   În partea II din anexa VII la Regulamentul (CE) nr. 882/2004 se adaugă punctele 15, 16 și 17, după cum urmează:
   
      
                  „15.
               
               
                  Laborator comunitar de referință pentru boli ale crustaceelor
                  
                              Centre for Environment, Fisheries & Aquaculture Science (Cefas)
                           
                        
                              Weymouth Laboratory
                           
                        
                              The Nothe
                           
                        
                              Barrack Road
                           
                        
                              Weymouth
                           
                        
                              Dorset DT4 8UB
                           
                        
                              Regatul Unit
                           
                        
            
                  16.
               
               
                  Laborator comunitar de referință pentru rabie
                  
                              AFSSA – Laboratoire d’études sur la rage et la pathologie des animaux sauvages, Nancy, Franța
                           
                        
                              54220 Malzéville
                           
                        
                              Franța
                           
                        
            
                  17.
               
               
                  Laborator comunitar de referință pentru tuberculoza bovină
                  
                              VISAVET – Laboratorio de vigilancia veterinaria, Facultad de Veterinaria, Universidad Complutense de Madrid
                           
                        
                              Avda. Puerta de Hierro, s/n. Ciudad Universitaria
                           
                        
                              28040 Madrid
                           
                        
                              Spania”.
                           
                        
            
   Articolul 5
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 iulie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 165, 30.4.2004, p. 1. Regulament modificat ultima dată prin Regulamentul (CE) nr. 301/2008 al Consiliului (JO L 97, 9.4.2008, p. 85).
   
      (2)  JO L 328, 24.11.2006, p. 14. Directivă modificată prin Directiva 2008/53/CE a Comisiei (JO L 117, 1.5.2008, p. 27).
   
      ANEXA I
      ANUMITE RESPONSABILITĂȚI ȘI SARCINI ALE LABORATORULUI COMUNITAR DE REFERINȚĂ PENTRU RABIE
      Pe lângă funcțiile și obligațiile generale ale laboratoarelor comunitare de referință din sectorul sănătății animale, prevăzute la articolul 32 alineatul (2) din Regulamentul (CE) nr. 882/2004, laboratorului comunitar de referință pentru rabie i se atribuie responsabilitățile și sarcinile prevăzute la punctele 1-5.
      
                  1.
               
               
                  Coordonarea, în urma consultării Comisiei, a metodelor de diagnosticare a rabiei pe care le utilizează statele membre, în special prin:
                  
                              (a)
                           
                           
                              specificarea, depozitarea și distribuirea de tulpini de virus rabic;
                           
                        
                              (b)
                           
                           
                              prepararea, controlul și distribuirea, către laboratoarele naționale de referință, de seruri conforme cu standardele internaționale și de reactivi de referință în vederea standardizării testelor și a reactivilor utilizați în fiecare stat membru;
                           
                        
                              (c)
                           
                           
                              validarea reactivilor de referință, inclusiv a antigenilor și a tuberculinelor pentru tuberculoza bovină, transmise de laboratoarele naționale de referință;
                           
                        
                              (d)
                           
                           
                              crearea și conservarea unei bănci de seruri și a unei colecții de viruși rabici, cât și actualizarea unei baze de date de tulpini izolate pe teritoriul Comunității, incluzând specificarea acestora;
                           
                        
                              (e)
                           
                           
                              organizarea periodică a unor teste comparative de proceduri de diagnostic la nivel comunitar și organizarea de teste de aptitudini pentru laboratoarele naționale de referință;
                           
                        
                              (f)
                           
                           
                              colectarea și clasificarea datelor și a informațiilor privind metodele de diagnostic utilizate și rezultatele testelor efectuate în Comunitate;
                           
                        
                              (g)
                           
                           
                              caracterizarea virusului rabic prin cele mai recente metode pentru a permite o mai bună înțelegere a epidemiologiei bolii;
                           
                        
                              (h)
                           
                           
                              urmărirea progreselor realizate la nivel mondial în materie de supraveghere, epidemiologie și profilaxie a rabiei;
                           
                        
                              (i)
                           
                           
                              dobândirea unor cunoștințe aprofundate cu privire la prepararea și utilizarea produselor din medicina veterinară imunologică utilizate pentru eradicarea și controlul rabiei, inclusiv evaluarea vaccinurilor.
                           
                        
            
                  2.
               
               
                  Facilitarea armonizării tehnicilor pe teritoriul Comunității, în special prin precizarea unor metodologii de testare standardizate.
               
            
                  3.
               
               
                  Organizarea unor seminarii destinate laboratoarelor naționale de referință, astfel cum s-a stabilit în programul de lucru și în bugetul anual menționate la articolele 2-4 din Regulamentul (CE) nr. 156/2004 al Comisiei (1), cât și formarea de experți din statele membre și, după caz, din țări terțe, în domeniul noilor metodologii analitice.
               
            
                  4.
               
               
                  Acordarea de asistență tehnică Comisiei și, la solicitarea acesteia, participarea la forumuri internaționale consacrate rabiei, în special în privința standardizării metodelor de diagnostic analitice și a punerii lor în aplicare.
               
            
                  5.
               
               
                  Desfășurarea de activități de cercetare și, în limita posibilităților, coordonarea activităților de cercetare destinate îmbunătățirii controlului și eradicării rabiei, în special prin:
                  
                              (a)
                           
                           
                              efectuarea de studii de validare a testelor sau colaborarea în acest scop cu laboratoarele naționale de referință;
                           
                        
                              (b)
                           
                           
                              acordarea de consiliere științifică Comisiei și colectarea informațiilor și a raporturilor privind activitățile laboratorului comunitar de referință.
                           
                        
            
         (1)  JO L 27, 30.1.2004, p. 5.
   
   
      ANEXA II
      ANUMITE RESPONSABILITĂȚI ȘI SARCINI ALE LABORATORULUI COMUNITAR DE REFERINȚĂ PENTRU TUBERCULOZA BOVINĂ
      Pe lângă funcțiile și obligațiile generale ale laboratoarelor comunitare de referință din sectorul sănătății animale, prevăzute la articolul 32 alineatul (2) din regulamentul (CE) nr. 882/2004, laboratorului comunitar de referință pentru tuberculoza bovină i se atribuie responsabilitățile și sarcinile prevăzute la punctele de la 1 la 5.
      
                  1.
               
               
                  Coordonarea, în urma consultării Comisiei, a metodelor de diagnosticare a tuberculozei bovine pe care le utilizează statele membre, în special prin:
                  
                              (a)
                           
                           
                              specificarea, depozitarea și distribuirea de tulpini de Mycobacterium sp. care provoacă tuberculoza la animale;
                           
                        
                              (b)
                           
                           
                              prepararea, controlul și distribuirea către laboratoarele de referință naționale de reactivi de referință în vederea standardizării testelor și a reactivilor utilizați în fiecare stat membru;
                           
                        
                              (c)
                           
                           
                              validarea reactivilor de referință, inclusiv a antigenilor și a tuberculinelor pentru tuberculoza bovină, transmise de laboratoarele naționale de referință;
                           
                        
                              (d)
                           
                           
                              crearea și conservarea unei colecții de Mycobacterium sp. care provoacă tuberculoza la animale, cât și actualizarea unei baze de date de tulpini izolate pe teritoriul Comunității, incluzând specificarea acestora;
                           
                        
                              (e)
                           
                           
                              organizarea periodică a unor teste comparative de proceduri de diagnostic la nivel comunitar și organizarea de teste de aptitudini pentru laboratoarele naționale de referință;
                           
                        
                              (f)
                           
                           
                              colectarea și clasificarea datelor și a informațiilor privind metodele de diagnostic utilizate și rezultatele testelor efectuate în Comunitate;
                           
                        
                              (g)
                           
                           
                              caracterizarea Mycobacterium sp. care provoacă tuberculoza la animale prin cele mai recente metode disponibile pentru a permite o mai bună înțelegere a epidemiologiei bolii;
                           
                        
                              (h)
                           
                           
                              urmărirea progreselor realizate la nivel mondial în materie de supraveghere, epidemiologie și profilaxie a tuberculozei bovine;
                           
                        
                              (i)
                           
                           
                              dobândirea unor cunoștințe aprofundate cu privire la prepararea și utilizarea produselor din medicina veterinară imunologică utilizate pentru eradicarea și controlul tuberculozei bovine, inclusiv evaluarea vaccinurilor.
                           
                        
            
                  2.
               
               
                  Facilitarea armonizării tehnicilor pe teritoriul Comunității, în special prin precizarea unor metode de testare standardizate.
               
            
                  3.
               
               
                  Organizarea unor seminarii destinate laboratoarelor naționale de referință, astfel cum s-a stabilit în programul de lucru și în bugetul anual menționate la articolele 2-4 din Regulamentul (CE) nr. 156/2004, cât și formarea de experți din statele membre și, după caz, din țări terțe, în domeniul noilor metodologii analitice.
               
            
                  4.
               
               
                  Acordarea de asistență tehnică Comisiei și, la solicitarea acesteia, participarea la forumuri internaționale consacrate diagnosticului tuberculozei bovine, în special în privința standardizării metodelor de diagnostic analitice și a punerii lor în aplicare.
               
            
                  5.
               
               
                  Desfășurarea de activități de cercetare și, în limita posibilităților, coordonarea activităților de cercetare destinate îmbunătățirii controlului și eradicării tuberculozei bovine, în special prin:
                  
                              (a)
                           
                           
                              efectuarea de studii de validare a testelor sau colaborarea în acest scop cu laboratoarele naționale de referință;
                           
                        
                              (b)
                           
                           
                              acordarea de consiliere științifică Comisiei și colectarea informațiilor și a raporturilor privind activitățile laboratorului comunitar de referință.